kardosdrur/scandi-wiki huggingface dataset:
Franklin D. Roosevelt (metrostation)

Porte Maillot er en station på metronettet i Paris og betjener metrolinje 1 og metrolinje 9. Den ligger i 8. arrondissement.

I 2004 var den nummer tretten af metrostationerne efter antal passagerer med 12,19 millioner personer..

Beliggenhed 
Stationen ligger i nærheden af rond-point des Champs-Élysées
 linje 1 har station under Avenue des Champs-Élysées på højde med Rue Marbeuf
 linje 9 ligger under Avenue Montaigne, ved udkørslen fra rond-point.

Automatisering 

Inden for rammerne af projektet for modernisering og automatisering af metrolinje 1 blev der udført ændringer af stationen i slutningen af 2008. Perronerne for linje 1 blev helt renoveret, sådan som det også er sket de øvrige steder på linjen. De blev forhøjet i week-enden fra 12. til 16. november 2008, og blev forsynet med automatiske døre langs perronkanten.

Historie 
Før 2. verdenskrig havde linjerne 1 og 9 deres egen, selvstændige station:
 Stationen Marbeuf (linje 1), åbnede i 1900 og havde navn efter Rue Marbeuf, som igen var opkaldt efter marquis de Marbeuf, der havde udviklet området i 1770'erne, og som blev guillotineret under rædselsregimet.
 Stationen Rond-Point des Champs-Élysées (linje 9). I almindelig omtalte kaldtes den kun Rond-Point for at skelne den fra stationen Champs-Élysées - Clemenceau på linje 1.

Det er årsagen til, at udgangene 1 og 2 kun kan benyttes via perronerne for linje 1, når man kommer fra linje 9.

En forbindelseskorridor mellem de to stationer blev anlagt og taget i brug 6. oktober 1942, hvorefter den nye station fik navnet Marbeuf – Rond-Point des Champs-Élysées (mere alment omtalt som Champs-Élysées – Marbeuf).

Derpå fik stationen sit nuværende navn den 30. oktober 1946.

Avenue Victor Emmanuel III var tidligere omdøbt til Avenue Franklin D. Roosevelt for at hædre statsoverhovedet for en allieret stat under 2. verdenskrig. Navnet erstattede derved et tilsvarende for det fjendtlige Italien, som ellers havde været en allieret under 1. verdenskrig.

Stationen blev renoveret efter 2. verdenskrig med introduktion af en ny kunstnerisk teknik, der kendes som "gemmail," der indebærer anvendelse af glasmursten. Det har givet stationen tilnavnet "station musée" (stationsmuseet). Indvielsen af den færdige station fejredes med en stor ceremoni om aftenen den 1. marts 1957, hvor to toge var omdannet til platforme med borde, hvorpå maden til gæsterne var anbragt. Denne begivenhed er blevet gentaget efter år 2000, først på linje 9's spor og derefter på linje 1.

Adgang 
 Avenue des Champs-Élysées 27
 Avenue des Champs-Élysées 35
 Avenue des Champs-Élysées 40
 Avenue des Champs-Élysées 44
 Rond-point des Champs-Élysées 3
 Rond-point des Champs-Élysées 7
 Avenue Montaigne 60

Trafikforbindelser

Eksterne kilder/henvisninger

Bibliografi 
 Roland Pozzo di Borgo, Les Champs-Élysées : trois siècles d'histoire, 1997
 Gérard Roland, Stations de Métro, Paris, Bonneton éditeur, 2003, 231 sider, ny revideret udgave, 

Franklin D. Roosevelt
Franklin D. Roosevelt
Franklin D. Roosevelt
Indianapolis Motor Speedway

Indianapolis Motor Speedway er et motorsport-stadion beliggende i Speedway, der er en forstad til Indianapolis i delstaten Indiana i USA. Stadionet danner ramme og de to berømte motorløb Indianapolis 500 og Brickyard 400. Stadionet har endvidere dannet ramme om flere Formel 1-løb.

Stadionet har eksisteret siden 1909, og er det første motorsportsanlæg, der blev navngivet "Speedway". Indianapolis Motor Speedway har plads til i alt 257.000 tilskuere og er dermed verdens største stadion.

Eksterne henvisninger 
 Officielt website

Noter 

Motorsportsanlæg i USA
Polis Motor Speedway
Formel 1-baner
Sócrates

Sócrates Brasileiro Sampaio de Souza Vieira de Oliveira (normalt bare kendt som Sócrates) (19. februar 1954 i Ribeirão Preto – 4. december 2011 i Sao Paulo) var en brasiliansk fodboldspiller, der spillede som offensiv midtbanespiller eller angriber på Brasiliens landshold. Han var i løbet af sin karriere, der strakte sig fra 1974 til 1989, tilknyttet klubberne Botafogo-SP, Corinthians, Fiorentina, Flamengo og Santos. Han blev brasiliansk mester med Flamengo i 1987.

Sócrates blev i 2004 udvalgt til FIFA 100, en kåring af de 125 bedste nulevende fodboldspillere gennem historien. Han blev desuden kåret til årets spiller i Sydamerika i 1983.

Sócrates døde 4. december 2011 efter kort tids sygdom.

Landshold 
Sócrates nåede i løbet af sin karriere at spille 69 kampe og score 25 mål for Brasiliens landshold, som han repræsenterede i årene mellem 1979 og 1986. Han var en del af den brasilianske trup til både VM i 1982 og VM i 1986, og deltog også i Copa América i 1979 og 1983.

Titler 
Brasiliansk mesterskab
 1987 med Flamengo

Eksterne henvisninger 

 Spillerinfo 

Fodboldtrænere fra Brasilien
Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra ACF Fiorentina
Fodboldspillere fra Sport Club Corinthians Paulista
Fodboldspillere fra Santos FC
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Nílton Santos

Nílton Reis dos Santos (normalt bare kendt som Nílton Santos) (16. maj 1925 i Rio de Janeiro, Brasilien - 27. november 2013) var en brasiliansk fodboldspiller, der tilbragte hele sin aktive karriere som venstre back hos klubben Botafogo i sin hjemby. Hans karriere strakte sig i intet mindre end 36 år, hvori han spillede over 1000 kampe for klubben, og vandt ét brasiliansk mesterskab. 

Nílton Santos blev i 2004 udvalgt til FIFA 100, en kåring af de 125 bedste nulevende fodboldspillere gennem historien.

Landshold 
Nílton Santos nåede i løbet af sin karriere at spille 75 kampe og score tre mål for Brasiliens landshold, som han repræsenterede i hele 23 år, mellem 1945 og 1968. Han blev verdensmester med sit land ved både VM i 1958 og VM i 1962, og deltog også ved VM i 1950 og VM i 1954.

Titler 
Brasiliansk mesterskab
 1968 med Botafogo

VM
 1958 og 1962 med Brasilien

Eksterne henvisninger 

 Spillerinfo 

Fodboldspillere fra Brasilien
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Botafogo de Futebol e Regatas
Verdensmestre i fodbold
Personer fra Rio de Janeiro
Unterhaching

Unterhaching er med godt 	22.000 indbyggere den næststørste kommune i Landkreis München (Oberbayern), i den tyske delstat Bayern, og ligger syd for den bayerske delstatshovedstad, byen München.

Eksterne henvisninger 

 Offizielle Webseite der Gemeinde Unterhaching
 Offizielle Webseite der Geothermie Unterhaching
 Informationsportal zu Geothermieprojekten von Rödl & Partner
Unterschleißheim

Unterschleißheim er en by i Landkreis München (Oberbayern), i den tyske delstat Bayern. Den ligger 15 km nord for München mellem floderne Isar og Amper.

Geografi 
Ud over Unterschleißheim ligger i kommunen landsbyerne
 Lohhof
 Lohhof-Syd
 Riedmoos
 Inhauser Moos
 Hollern vest for B 13

Eksterne henvisninger 

 Stadt Unterschleißheim
 Schulen: Carl-Orff-Gymnasium
Sproglaboratoriet

Sproglaboratoriet var et ugentligt radioprogram om sprog, som blev sendt på Danmarks Radios P1 i perioden 2009–2016. 

Programmet begyndte at sende d. 9. januar 2009 og overtog sprogområdet fra programmet Ud med sproget.

Programmets vært var fra starten Christoffer Emil Bruun og sidenhen Helle Solvang.

Hvert år i december kårede Sproglaboratoriet Årets Ord i samarbejde med Dansk Sprognævn.

Ved programomlægningen ifm. nytåret 2016/2017 blev programmet nedlagt, og det blev varslet, at det skulle erstattes af en sprogquiz.

Kilder

Eksterne henvisninger
 Sproglaboratoriets hjemmeside 

Radioprogrammer fra Danmarks Radio
Levende Billeder

Levende Billeder () var et dansk tidsskrift om især film og musik, der udkom månedligt fra 1975 til 1997.

Bladet havde gennem årene forskellige redaktører og bevægede sig mod at blive et rent filmblad.

Tidsskrifter om musik
Filmtidsskrifter fra Danmark
Fritz Muliar

Fritz Muliar (12. december 1919 – 4. maj 2009) var en østrigsk skuespiller, der opnåede stor popularitet i sit hjemland og også var kendt uden for Østrig, især fra tv-serien Den gode soldat Svejk, hvor han spillede titelrollen. 

Han blev født i Wien og døbt Friedrich Ludwig Stand. I slutningen af 1930'erne begyndte han at optræde på cabaretscener, men dette blev afbrudt af 2. verdenskrig, hvor han først aftjente værnepligt, men siden i 1942 blev arresteret af nazisterne og sat i isolationsfængsel for aktiviteter med henblik på at løsrive Østrig fra Tyskland igen.

Efter krigens afslutning tog scenekarrieren for alvor fat for Muliar. Han var ikke særlig høj, hvilket hindrede ham i at spille en række traditionelle helteroller, og i stedet kom han til først og fremmest at spille komiske roller. I dette fag kom endvidere hans talent for at imitere udenlandske accenter ham til glæde. Han spillede talrige roller på teater samt i tv og film, og ud over rollen som Svejk var han også fast bestanddel i Kommisær Rex.

Muliar var erklæret socialdemokrat. Siden 1955 var han gift med Østrigs første tv-vært, Franziska Kalmar, med hvem han fik to drenge. Han havde derudover en søn fra et tidligere ægteskab.

Eksterne henvisninger 
 
 

Skuespillere fra Østrig
Personer fra Wien
Kosmorama

Kosmorama () er et dansk tidsskrift om film, der er blevet udgivet af Det danske Filmmuseum siden 1954, oprindeligt fire gange årligt med undertitlen filmtidsskrift, i dag som semiårlig akademisk almanak med undertitlen Tidsskrift for filmkunst og filmkultur.

Kosmorama har gennem årtierne haft mange forskellige redaktører.

Kosmorama (fra det engelske Cosmorama) er desuden navnet på flere danske biografer samt på en norsk filmfestival.

Ekstern kilde 
 Kosmorama på www.dfi.dk

Filmtidsskrifter fra Danmark
Etableret i 1954
Mark Bosnich

Mark Bosnich (født 13. januar 1972 i Fairfield, New South Wales, Australien) er en australsk tidligere fodboldspiller. Han har repræsenteret sit land 17 gange og spillede for de engelske Premier League-klubber Aston Villa, Manchester United og Chelsea.

Eksterne henvisninger 

Fodboldspillere fra Australien
Fodboldspillere fra Manchester United F.C.
Fodboldspillere fra Aston Villa F.C.
Fodboldspillere fra Chelsea F.C.
Fodboldspillere fra Sydney United
Fodboldspillere fra Central Coast Mariners
Inquirer

Inquirer () er et dansk tidsskrift om film, der er udkommet siden 1986. Det skrives, redigeres og udgives af studerende ved Institut for Film- og Medievidenskab på Københavns Universitet.

Inquirer er opkaldt efter avisen i filmklassikeren Citizen Kane (1941).

Filmtidsskrifter fra Danmark
Etableret i 1986
Seriemagasinet

Seriemagasinet var et dansk tegneserieblad fra forlaget Interpresse, der udgav 314 numre fra 1968 til 1984.

Bladet indeholdt både danske og udenlandske tegneserier såsom Bankhurst's Barske Bold Børger, Speed Solo, Steve Roper, Mike Nomad, Kerry Drake, Spirit, Rip Kirby, Jens Lyn, Conan, Dick Tracy, Kong Kull og Punisher, samt filmartikler af Nicolas Barbano, musikartikler af Mik Schack og noveller af Erwin Neutzsky-Wulff.

Seriemagasinet blev oprindeligt redigeret af Tonny Lützer, så af Uno Krüger og siden af Carsten Søndergaard.

Eksterne links
Seriemagasinet på Interpresse.dk 
Seriemagasinet på comicwiki.dk
Seriemagasinet på pegasus.dk
Seriemagasinet på humlefryd.dk

Tegneserieblade
Tidsskrifter fra Danmark
Leviathan (album)

Leviathan er et konceptalbum af amerikanske Mastodon som blev udgivet i 2004 på Relapse Records. Leviathan bygger på fortællingen om Moby Dick, og albummet repræsenterer vand-elementet.

Trackliste 

 "Blood and Thunder" – 3:49
 "I Am Ahab" – 2:45
 "Seabeast" – 4:15
 "Ísland" – 3:27
 "Iron Tusk" – 3:03
 "Megalodoon" – 4:22
 "Naked Burn" – 3:43
 "Aqua Dementia" – 4:12
 "Hearts Alive" – 13:39
 "Joseph Merrick" – 3:33

Mastodon-album
Album fra USA
Concorde (metrostation)

Concorde er en station på metronettet i Paris og betjener metrolinje 1, metrolinje 8 og metrolinje 12. Den ligger på grænsen mellem 1. og 8. arrondissement.

Stationen 
Denne station er et af knudepunkterne i det parisiske metronet med mulighed for at skifte mellem tre linjer. Yderligere ligger den tæt på stationen Madeleine, hvor der kan skiftes til den førerløse linje 14.

Stationen for linje 12 er dekoreret med et værk i keramik, hvor den franske oversættelse af FN's Verdenserklæring om Menneskerettighederne er gengivet i blå skrift på hvid baggrund. Som en særlig specialitet gengives alle tegnene fra tegnsætningen i slutningen af hver sektion af teksten. Stationen, som blev genindrettet i 1991, er at værk af den parisiske kunstner Françoise Schein.

Adgang 
 Tuileriehaven (to)
 Place de la Concorde ved Rue Royale (to)
 Place de la Concorde ved Rue de Rivoli (to)
 Rue de Rivoli ved Rue de Mondovi
 Rue de Rivoli ved rue St-Florentin

Trafikforbindelser

Omgivelser 
 Place de la Concorde på højre Seinebred overfor den franske nationalforsamling, som holder til i Palais Bourbon. Pladsen er udsmykket med statuer. der repræsenterer de byer i Frankrig, som især har til opgave at forsvare landet, som Lille, Strasbourg, Lyon, Marseille, Bordeaux, Nantes og Brest.
 Omkring Place de la Concorde ligger Cour des comptes, USA's ambassade i Paris, begyndelsen af Avenue des Champs-Élysées samt cours la Reine. Foran sidstnævnte findes en statue af den belgiske konge Albert 1.
 Indgangen til Tuileriehaven, som nær Concordepladsen rummer galerie nationale du Jeu de Paume og musée de l'Orangerie.

Galleri

Eksterne kilder/henvisninger 

Concorde
Concorde
Concorde
Concorde
Concorde
Remission

Remission er det første studiealbum af amerikanske Mastodon. Remission er et konceptalbum baseret på ild-elementet. Det blev udgivet i 2002 på Relapse Records.

Trackliste 
 "Crusher Destroyer" – 2:00
 "March of the Fire Ants" – 4:25
 "Where Strides the Behemoth" – 2:55
 "Workhorse" – 3:45
 "Ol'e Nessie" – 6:05
 "Burning Man" – 2:47
 "Trainwreck" – 7:03
 "Trampled Under Hoof" – 3:00
 "Trilobite" – 6:29
 "Mother Puncher" – 3:49
 "Elephant Man" – 8:01

Mastodon-album
Crack the Skye

Crack The Skye er det fjerde studiealbum af det amerikanske heavy metal band Mastodon.

Mastodon-album
Album fra USA
Mark Lynch

Mark John Lynch (født 2. september 1981 i Manchester, England) er en engelsk tidligere fodboldspiller der spillede som højre back.

Han var juniorspiller hos Manchester United, han lavede en senioroptræden for klubben mod Deportivo de La Coruña i UEFA Champions League i marts 2003, hvor han uheldigvis scorede et selvmål. I juli 2004 tog Lynch til Sunderland på en fri handel. Han blev fritstillet af Sunderland efter bare én sæson.

Lynch skrev derefter under på en kontrakt for Hull City i juli 2005. Han pådrog sig uheldigvis en knæskade i det første minut af sin Hull City-debut i august 2005 mod QPR, og i hans første kamp, efter at var kommet tilbage mod Coventry, blev han sendt ud. Han lavede kun 15 optrædender mere for Hull i 2005–06-sæsonen, den sidste kamp blev spillet januar. I slutningen af sæsonen blev han sat på transfermarkedet igen af manageren Peter Taylor.

Lynch flyttede derefter til Yeovil Town i august 2006, men det varede kun i en kort periode. Lynch tilsluttede sig derefter Rotherham United i 2008 på toårig aftale, efter hans fristilling af Yeovil. Han fik sin Rotherham United-debut mod Lincoln City, og i hans tredje optræden for klubben mod Morecambe, scorede han to strålende mål.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Sunderland A.F.C.
Fodboldspillere fra Hull City A.F.C.
Fodboldspillere fra Yeovil Town F.C.
Fodboldspillere fra St. Johnstone F.C.
Fodboldspillere fra Rotherham United F.C.
Fodboldspillere fra Stockport County F.C.
Fodboldspillere fra Altrincham F.C.
Personer fra Manchester
Virginsk vinterbær

 
Virginsk vinterbær (Ilex verticillata) er en mellemstor, løvfældende busk med en langsom, stivgrenet vækst. Ældre planter får dog efterhånden en mere afrundet krone. Blomsterne lugter stramt, men besøges af mange bier og humlebier. Bærrene er en vigtig vinterføde for standfuglene i Nordamerika.

Beskrivelse 
Barken er først olivengrøn til brunviolet, men senere bliver den mørkegrå med lyse barkporer. Nogle af de ældre grene afskaller barken i tynde flager. Knopperne er spredtstillede, meget små, knudeformede og lysebrune. 

Bladene er elliptiske til lancetformede med fint takket rand. Oversiden er mørkegrøn og blank, men rynket, mens undersiden er lysegrøn. Høstfarven er gul til orange. Blomstringen sker i april-juni, hvor man finder blomsterne samlet i små stande ved bladhjørnerne. De enkelte blomster er regelmæssige, men særbo, og 5-tallige med hvide eller grønlig-hvide kronblade. Frugterne er røde bær, som sidder i store mængder langs de unge grene til langt ud på vinteren (det gælder dog kun de hunlige planter).

Rodnettet er kraftigt og højtliggende, og det danner ofte rodskud. 

Højde x bredde og årlig tilvækst: 3,00 x3,00 m (20 x 20 cm/år).

Hjemsted 
arten er udbredt i Canada, i grænsestaterne, New England-staterne, og i det sydøstlige USA. Alle steder er planten knyttet til vådområder og sumpe. 

I højmoserne langs bredden af Michigansøen i Indiana, vokser den sammen med bl.a. alabamafluetrompet, kongebregne, amerikansk asp, amerikansk knapbusk, bukkeblad, fernisgiftsumak, filtet spiræa, Hypericum virginicum (en perikon-art), kragefod, kærmangeløv, pilekornel, rundbladet soldug, rød løn, Salix candida, Salix pedicellaris (pile-arter), storfrugtet blåbær, storfrugtet tranebær,  strandtrehage, sumpeg og sumprose

Note 

Haveplanter
Buske
Infomatum A/S

Infomatum A/S var et datterselskab af Dansk Lægemiddel Information A/S. 

Infomatum A/S var officiel udbyder af lægemiddelinformation i Danmark og var et samarbejde mellem Lægeforeningen og Dansk Lægemiddel Information 

Infomatum stod bag udgivelsen af Medicin.dk (tidligere Lægemiddelkataloget®) og Medicin.dk kittelbogen (tidligere Medicinfortegnelsen). Bøgerne var henvendt til sundhedsfagligt personale såsom læger, farmaceuter, sygeplejersker og farmakonomer. De indeholdt informationer om lægemidler og deres kliniske anvendelse. Forfatterne var primært læger , men redaktionen skete i samarbejde med både læger, farmaceuter og lægemiddelproducenter.

Infomatum A/S blev stiftet i 2004 og nedlagt i 2010. 

 Danmarks Apotekerforening
 Danske Patienter
 Lægemiddelindustriforeningen (Lif)

Fodnoter 

Tidligere virksomheder i Danmark
Etableret i 2004
Ophørt i 2010
Rasmus Ankersen

Rasmus Ankersen (født 22. september 1983 i Herning) er en dansk coach, forfatter og bestyrelsesformand samt tidligere fodboldspiller og -træner i FC Midtjylland. Siden 2015 har Rasmus Ankersen desuden arbejdet som "Co-Director of Football" for Brentford F.C..

Rasmus Ankersen har udgivet bøgerne En vinders DNA, Mellemleder DNA, Opdragelse af en vinder, Guldminerne samt Sult i paradis på Forlaget Turbulenz. Han rejser rundt i verden for at leve med, træne med og besigtige nogle af verdens bedste talentmiljøer inden for sport. Han arbejder sideløbende som mentaltræner og personlig sparringspartner for topsportsfolk og ledere.

Ankersen er desuden foredragsholder inden for motivation, vindermentalitet og ledelse og uddannet UEFA A-licens træner. I 2010 skrev han et indlæg i statsminister Lars Løkke Rasmussens bog Den danske drøm om at skabe sult i paradis. "How to create hunger in paradise" er overskriften til hans foredrag, når han forelæser eller taler i udlandet.

Referencer 

Fodboldspillere fra FC Midtjylland
Fodboldtrænere fra Danmark
Personer fra Herning
Faglitterære forfattere fra Danmark
Dansksprogede forfattere fra Danmark
Mark Wilson

Mark Antony Wilson (født 9. februar 1979 i Scunthorpe, Lincolnshire, England) er en engelsk tidligere professionel fodboldmidtbanespiller. Han repræsenterede England på U-21-niveau én gang.

Wilson begyndte sin karriere på en lærlingekontrakt i Manchester United, hvorefter han senere blev professionel i august 1997. Han tilsluttede sig Wrexham på et lån i februar 1998 indtil slutningen af den sæson, og han fik sin liga-debut for Wrexham den 24. februar 1998, da han blev skiftet ind i det 38. minut i stedet for den skadede målmand Mark Cartwright i en kamp ude mod Burnley. Resultatet var 1–1, og der var ingen reservemålmand på bænken. Midtbanespilleren Gareth Owen kom til at stå på mål for Wrexham, og de endte med at vinde kampen efter en scoring af Wilson.

Han fik endelig sin Manchester United-debut den 28. oktober, da han var med i startopstillingen i 2-0-League Cup-sejren hjemme mod Bury, og han spillede en gang mere igen i League Cup den sæson. Han formåede ikke at etablere sig selv på Old Trafford, selvom han både nåede at spille i Champions League og Premier League, tog han til Middlesbrough i august 2001 for August 2001 for 16 millioner kr., som en del af den aftale på 37,5 millioner, der inkluderede at hans holdkammerat Jonathan Greening også tog til Riverside. Da han ikke var i stand til at få en plads på førsteholdet i Boro, blev han lånt ud til Stoke, Swansea, Sheffield Wednesday, Doncaster, og Livingston, før han tilsluttede sig FC Dallas i foråret 2005, hvor han endelig fik mulighed for at spille permanent den 1. september 2005.

Han blev fristillet af Dallas i august 2006, og vendte derfor tilbage til England, hvor han var til træning ved Bradford City i oktober det år, der ikke lykkedes på den gode måde. Han tilsluttede sig Doncaster Rovers på en kort kontrakt den efterfølgende måned, og i januar 2007 da transfervinduet åbnede, skrev han under på en 18-måneders aftale med Rovers. I november 2008 tog han til Tranmere Rovers på en månedslang låneaftale, før han vendte tilbage til Keepmoat Stadium.

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Wrexham F.C.
Fodboldspillere fra Middlesbrough F.C.
Fodboldspillere fra Stoke City F.C.
Fodboldspillere fra Swansea City A.F.C.
Fodboldspillere fra Sheffield Wednesday F.C.
Fodboldspillere fra Doncaster Rovers F.C.
Fodboldspillere fra Livingston F.C.
Fodboldspillere fra FC Dallas
Fodboldspillere fra Tranmere Rovers F.C.
Personer fra Scunthorpe
Dansk Lægemiddel Information A/S

Dansk Lægemiddel Information (forkortet: DLI) er en virksomhed, der leverer uvildig information om lægemidler til både private og sundhedsfaglige. 

DLI udgiver Medicinhåndbogen®, der er rettet mod patienter og indeholder oplysninger om mere end 200 sygdomme og deres behandling. Behandlingerne omfatter alle lægemidler, der er godkendt på det danske marked. Medicinhåndbogen® er for nylig også tilgengælig i abonnement online. 

DLI's datterselskab Infomatum A/S udgiver Medicin.dk og Medicin.dk kittelbogen.

Dansk Lægemiddel Information A/S er ejet af Lægemiddelindustriforeningen (Lif) og har domicil på Lersø Parkallé 101, 2100 København Ø.

Kilder 
 www.dli.dk

Lægemiddel Information A/S
Lægemiddel Information A/S